[image: image2.png]


[image: image3.jpg]Ceptudukaums 1ISO 9001:2000

Z=\
Z

(77 \\
\\\@////

SN2
N\ >
TGA-ZM-07-93-00




ОБЩИНА ПИРДОП - СОФИЙСКА ОБЛАСТ

град Пирдоп, площад „Тодор Влайков” № 2; тел.: 07 181 / 52 42, факс: 07 181 / 57 01

http://www.pirdop.bg/   е-mail: obshtina@pirdop.egov.bg
Отменена с Решение №1564/12.12.2023 г. на Административен съд - София област.

НАРЕДБА ЗА ИЗДАВАНЕ НА КАРТИ ЗА ПАРКИРАНЕ НА ПРЕВОЗНИ СРЕДСТВА, УПРАВЛЯВАНИ ОТ ИЛИ ПРЕВОЗВАЩИ ЛИЦА С ТРАЙНИ УВРЕЖДАНИЯ НА ТЕРИТОРИЯТА НА ОБЩИНА ПИРДОП

Глава първа

 ОБЩИ РАЗПОРЕДБИ 

Чл.1. (1) С наредбата се уреждат условията и редът за издаване на Карта за паркиране на превозните средства, обслужващи хора с трайни увреждания.

 (2) Картата за паркиране на превозните средства, обслужващи хора с трайни увреждания издадена по реда на настоящата Наредба е валидна на територията на цялата страна. 

Чл.2. (1) Местата за престой и паркиране на превозни средства обслужващи хора с трайни увреждания се обозначават с пътен знак Д21 „Място за паркиране на  пътни превозни средства, обслужващи хора с увреждания“  в съответствие с Наредба № 18 от 2001г. за сигнализация на пътищата с пътни знаци и с плътна пътна маркировка с международния символ за достъпност.

 (2) Броят на достъпните места по ал. 1 за паркиране на автомобили на хора с увреждания пред сгради за обществено обслужване и жилищни сгради се определя съгласно Глава Пета „Достъпни места за паркиране“ от Наредба № РД-02-20-2  от 26 януари 2021г. за определяне на изискванията за достъпност и универсален дизайн на елементите на достъпна среда в урбанизираната територия и на сградите и съоръженията, издадена от Министерството на регионалното развитие и благоустройството.

Глава втора 

УСЛОВИЯ И РЕД ЗА ИЗДАВАНЕ НА КАРТА ЗА ПАРКИРАНЕ НА ХОРА С ТРАЙНИ УВРЕЖДАНИЯ 

Чл.3. (1) Картата за паркиране за хора с трайно увреждане се издава от Кмета на община Пирдоп по образец, съобразен с изискванията на стандартизирания модел на Общността от Приложението към Препоръка 98/376/ ЕО на Съвета от 4 юни 1998 г., относно картата за паркиране на хора с увреждания и съдържа следната задължителна информация:

1.Фамилията на притежателя;

2.Първото/първите /име /имена/ на притежателя; 

3.Подписа на притежателя или друг идентифициращ знак; 

4. Дата на изтичане на картата за паркиране;

5. Серийния номер на картата за паркиране;

6.Името и печат на издаващия орган/организация;

 (2) Кметът на община Пирдоп създава и поддържа Регистър, който съдържа: 

1. Пореден номер и дата на издадена карта за паркиране на хора с увреждания;

2. Име, презиме и фамилия на лицето с увреждане;

3. Единен граждански номер;

 4. Номер и дата на издаване на експертно решение на ТЕЛК, НЕЛК;

 5. Валидност на издадената карта – съобразно срока на експертното решение на ТЕЛК, НЕЛК. 

(3) Карта за паркиране на превозни средства , управлявани от или превозващи лица с увреждания се издава на лица с трайно намалена работоспособност или вид и степен на увреждане. Определения процент на трайно намалена работоспособност на тази лица (респ. ограничена възможност за социална адаптация при децата) следва да е 50% (петдесет процента) и над 50% (петдесет процента).

(4) Трайно намалената работоспособност или вид и степен на увреждане на лицата, се удостоверяват с актуално решение на ТЕЛК, НЕЛК в оригинал. 

Чл.4. (1) За издаване на карта за паркиране на местата, определени за превозните средства, обслужващи хора с трайни увреждания и използване на улеснения при паркиране по чл. 99а от Закона за движение по пътищата, лицата с трайни увреждания с постоянен (настоящ) адрес в община Пирдоп, подават Заявление до Кмета на община Пирдоп. За деца с определен вид/степен на увреждане 50% /петдесет/ и над 50 % (петдесет процента), заявлението се подава от законния им представител.

 (2) Към заявлението лицата по ал. 1 представят за сведение:

1.Лична карта на лицето с трайно увреждане, подаващо заявлението;

2.Удостоверение за раждане на малолетното или непълнолетното лице с трайни увреждания и лична карта на родителя, подаващ заявлението;

3.Решение на ТЕЛК, НЕЛК за определяне на трайно намалената работоспособност или вид и степен на увреждане.

4.Свидетелство за регистрация на МПС, съответно удостоверение за брак или раждане на дете , когато МПС-то  е регистрирано на негово  име, когото правоимащият желае да ползва правото по чл.5, ал.2, т.1 от тази Наредба. 

(3) Към заявлението лицата по ал.1 представят;

1.Актуална цветна снимка, с размери 3 на 4 см.; 

2.Копие от изрично нотариално заверено пълномощно, когато заявлението не се подава от лицето с трайни увреждания, придружено от оригинал, който се сверява при подаване на документи и се връща;

 3.Друг документ удостоверяващ представителната власт на лицето подаващо заявлението.

(4) Картата за паркиране на превозните средства, обслужващи хора с трайни увреждания се издава в срок от 14 дни, считано от датата на подаване на Заявлението. 

(5) Картата за паркиране на МПС, обслужващи хора с увреждания, се издава за срок не повече от срока на експертиза на ТЕЛК/НЕЛК.

 Глава трета 
ПРАВИЛА ЗА ПРЕСТОЙ И ПАРКИРАНЕ НА ПРЕВОЗНИ СРЕДСТВА ОБСЛУЖВАЩИ ХОРА С ТРАЙНИ УВРЕЖДАНИЯ 

Чл. 5. (1) Право да паркират и престояват на определените места, имат превозните средства, които към момента при и по време на паркирането обслужват персонално лицето, с валидна Карта за паркиране на превозните средства, обслужващи хора с трайни увреждания, издадена на негово име и са обозначени според изискванията на тази наредба. 

(2) Правото по ал. 1 се осъществява по следния начин: 

1.Безплатно и неограничено във времето върху специално определеното и сигнализирано за тази цел паркинг-място, на превозни средства, обслужващи лице с трайни увреждания пред сградата по постоянен или настоящ адрес на същото лице, в която се намира жилището обитавано от него. В този случай превозното средство, обслужващо лице с трайни увреждания, следва да е негова собственост или собственост на негов съпруг/а или родител, настойник или попечител на правоимащото лице, а адреса на местодомуването на превозното средство трябва да съвпада с адреса, посочен в удостоверението за регистрация на МПС.

 2.Безплатно за време до 2 часа на специално определените и сигнализирани за тази цел места, във всички отворени за обществено ползване паркинги на превозни средства, обозначени според изискванията на тази наредба, които към момента при и по време на паркирането пряко, непосредствено, лично, индивидуално и конкретно обслужват хора с трайни увреждания. 

3.Безплатно за време до 2 часа на специално определените и сигнализирани за тази цел места в участъци, определени за платено паркиране на превозни средства, обозначени според изискванията на тази наредба, които към момента при и по време на паркирането, пряко, непосредствено, индивидуално, конкретно и лично обслужват хора с трайни увреждания.

 (3) Притежателят на Картата е длъжен при и по време на паркирането на определените съгласно чл. 2, ал. 1 места, да я постави на видно място в долния ляв ъгъл на предното стъкло на автомобила, откъм вътрешната му страна по такъв начин, че при осъществяване на контрол да се възприемат данните от нея.

 Чл.6. Забранява се на обозначените съгласно чл. 2, ал. 1 места, да престояват и паркират превозни средства на лица, които не притежават Карта за паркиране за хора с увреждане, или които използват само експертно решение на ТЕЛК, НЕЛК или стикер изобразяващ пътен знак Д21.

Глава четвърта 

КОНТРОЛ

Чл. 7. (1) Контролът по спазването на правилата за паркиране по чл. 2 се осъществява от органите на МВР, както и други длъжностни лица от общинската администрация, определени със заповед на Кмета на общината на основание чл. 167, ал. 2 от Закона за движение по пътищата.

(2) Наказателните постановления се издават от кмета на Община Пирдоп или от негов заместник, въз основа на акт съставен по правилата от лицата по ал. 1.  

(3) Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания.
Глава пета

 АДМИНИСТРАТИВНО НАКАЗАТЕЛНА ОТГОВОРНОСТ 
Чл. 8. За нарушение на разпоредбата на чл.6 от тази Наредба се налага административно наказание, глоба в размер 100 лева. 

ДОПЪЛНИТЕЛНИ РАЗПОРЕДБИ

 § 1. Производството по издаване на карта за паркиране на местата, определени за превозните средства, обслужващи хора с трайни увреждания и използване на улеснения при паркиране, е безплатно.

 § 2. Правоимащите лица се снабдяват с „Карта за паркиране на хора с трайни увреждания“ на територията на община Пирдоп по образец, съгласно Приложение №2.

 § 3. Измененията и допълненията на Наредбата се приемат от Общински съвет Пирдоп. 

§ 4. Наредбата се приема във връзка с чл. 99а от Закона за движение по пътищата. 

§ 5. Настоящата Наредба за издаване на карти за паркиране на превозни средства, обслужващи хора с трайни увреждания и използване на улеснения при паркиране от община Пирдоп влиза в сила от датата на приемането й и може да бъде променяна по реда на приемането й.

 § 6. Настоящата Наредба е приета с Решение  № 37 по Протокол №4 от 30.03.2023 год. на Общински съвет – Пирдоп.

ДО КМЕТА 
Приложение №2

НА ОБЩИНА ПИРДОП                                                                    към чл.4, ал.1

 ЗАЯВЛЕНИЕ 
За издаване на карта за безплатно паркиране на МПС, обслужващо хора с трайни увреждания, и за използване на улеснения при паркиране

(Уникален идентификатор на административната услуга – 2012)

От ......................................................................................................................

(посочете трите имена на физическото лице)

ЕГН……………………………………,постоянен/настоящ адрес:гр./с………………………………………………. 

Община…………………………………….., област………………………………………………………………………………

Ул.(ж.к.)………………………………………………………………………теп.:………………………………………………..

Електронна поща………………………………………………………………………………………..

Упълномощено лице (придружител)

………………………………………………………………………………………………………………………………………………..         (собствено, бащино и фамилно име)

Телефон…………………………………

Заявявам желанието си на основание чл.99а от Закона за движение по пътищата и съгласно изискванията на стандартизирания модел на Общността от Приложението към Препоръка 98/376/ЕО на Съвета от 4 юни 1998г. да ми бъде издадена на „Карта за паркиране за хора с трайни увреждания“.

Известно мие, че:

· Картата е валидна само при присъствието на притежателя е като водач или пътник и придружена с решение на ТЕЛК /НЕЛК:

· Картата се поставя на долния  десен ъгъл  на предното стъкло на МПС по такъв начин, че предната страна да е ясно видима за проверка.

Декларирам, че към датата на настоящото заявление:

· Имам издадено експертно решение на ТЕЛК/НЕЛК с №………………..от дата…………

· Не притежавам карта за безплатно паркиране на МПС, която обслужва хора с трайни увреждания, и за използване на улеснение при паркиране.

Известно ми е , че за неверни данни , посочени в тази декларация, нося наказателна отговорност по чл.313 от Наказателния кодекс.

Задължавам се при промяна в обстоятелствата, които доват право за ползване на тази карта, в 7-дневен срок да уведомя общината и да върна картата.

Прилагам актуална снимка-1 брой.

Желая издаденият индивидуален административен акт да бъде получен:

Лично от звеното за административно обслужване.

Дата…………………….




Заявител………………………..









   (подпис)

1. Картата за преференциално паркиране на ППС, превозващи хора с трайни увреждания, е с размери: височина 106 мм и широчина 148 мм.

2. Цветът на картата за паркиране е светлосин с изключение на белия знак за "инвалид", който е на тъмносин фон. 

3. Картите за преференциално паркиране задължително са ламинирани. 

4. Полетата на предната и задната част на картата за преференциално паркиране са разделени вертикално на две части. Лявата част отпред съдържа:

 - символ на инвалидна количка в бяло на тъмносин фон; 

- дата на изтичане на картата за паркиране; - серийния номер на картата за паркиране; - името и печата на издаващия орган/организация. Дясната част отпред съдържа:

 - с главни букви думите "КАРТА ЗА ПАРКИРАНЕ ЗА ХОРА С УВРЕЖДАНИЯ" на български език, а на подходящо отстояние с малък шрифт думите "Карта за паркиране" на други езици;

 - думите "Модел на Европейските общности" на български език

 - като фон отличителния код на Република България - BG, заобиколен от кръг от 12 звезди, символизиращи Европейския съюз. 

Лявата част на гърба съдържа:

 - фамилията на притежателя; - първото (първите) име (имена) на притежателя;

 - подписа на притежателя или друг идентифициращ знак;

 - снимка на притежателя

 Дясната част на гърба съдържа:

 - твърдението, че тази карта дава право на притежателя й да ползва място за преференциално паркиране на ППС, превозващи хора с увреждания;

 - твърдението, че при употреба картата се поставя в предната част на превозното средство, така че лицевата й част да се вижда изцяло с цел проверка. Данните са на български език

2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01

www.pirdop.bg, е-mail: obshtina@pirdop.egov.bg; obstina@pirdop.bg

